Med to scoringer i kampens afslutning lykkedes det søndag for AaB at hive en 2-1 sejr med hjem fra Blue Water Arena i Esbjerg. Fem minutter før tid fik Jeppe Curth prikket bolden i nettet efter et gevaldigt klumpspil i Esbjerg-feltet, og minuttet efter fuldendte Rade Prica AaB-triumfen med et hovedstødsmål. Det så ellers længe ud til, at Esbjergs svensk-gambier, Njogu Demba-Nyrén, skulle blive matchvinder med sit langskudsmål efter 40 minutter, hvor AaB-målmand Martin S. Jensen ikke så helt godt ud. Med sejren rykker AaB væk fra bunden med otte point for syv kampe, mens Esbjerg har 10 point.

Referat:
To mål i de sidste fem minutter sikrede en sejr på 2-1